Diari Oficial de la Generalitat Valenciana


Sumari del DOGV 7637, del 16-10-2015 (2015/8200)

Notificació de la sentència dictada en el procediment ordinari número 1504/2014.
--------------------------------------------------------------------------------

### Dades del document

Número de DOGV
:   7637

Data del DOGV
:   16-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8200


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 1504/2014. [2015/8200]  
Joaquín Manuel Mondéjar, secretari del Jutjat de Primera Instància número 2 d'Elx, faig saber que en les actuacions d'este jutjat, procediment ordinari 001504/2014, a instàncies de Marina Miramar, SA, contra Skipper Marine Services, SL, Pedro Esteban Poveda i Silwia Danuta Majcher, s'ha dictat la sentència que copiada literalment en l'encapçalament i la resolució és com seguix:  
  
«Sentència número 202/15  
Elx, 25 de setembre de 2015  
Marta Alba Tenza, magistrada jutgessa titular del Jutjat de Primera Instància número 2 d'Elx i el seu partit, he vist les presents actuacions de judici ordinari número 1504/2014 seguits a instància de Marina Miramar, SA, representada per la procuradora dels tribunals Ángela Antón García i dirigida pel lletrat José Ricardo Vera Dorado, en substitució del seu company el lletrat Arturo Sáez Sanz, contra Skipper Marine Services SL, Pedro Estebán Poveda i Sylwia Danuta Majcher, declarats tots ells en situació de rebel·lia processal, sobre reclamació de quantitat, i procedisc a dictar la present resolució amb fonament en els següents [...]  
Dispositiva   
Estime substancialment la demanda formulada per la procuradora dels tribunals Ángela Antón García, en nom i representació de Marina Miramar, SA, contra Skipper Marine Services SL, Pedro Esteban Poveda i Sylwia Danuta Majcher i condemne:  
  
1. A Skipper Marine Services, SL a abonar a la demandant la quantitat de deu mil cent set euros amb quaranta-un cèntims d'euro (10.107,41 €), més els interessos legals de l'esmentada quantitat des de la data d'interposició de la demanda fins a la data de la present resolució, i des d'esta fins al pagament l'interés legal incrementat en dos punts, i al pagament de la meitat de les costes processals.  
2. Als demandats Pedro Esteban Poveda i Sylwia Danuta Majcher a abonar solidàriament a la demandant la quantitat de nou mil nou-cents noranta-huit euros amb huit cèntims d'euro (9.998,08 €), més els interessos legals de l'esmentada quantitat des de la data d'interposició de la demanda fins a la data de la present resolució, i des d'esta fins al pagament l'interés legal incrementat en dos punts, i al pagament de la meitat de les costes processals.  
Notifiqueu la present resolució a les parts, i feu-los saber que esta no és ferma i en contra es pot interposar recurs d'apel·lació davant d'este jutjat en el termini dels 20 dies següents a la seua notificació, per a la seua resolució per l'Audiència Provincial d'Alacant.  
D'acord amb la disposició addicional 15a de la Llei Orgànica del Poder Judicial, per a l'admissió del recurs s'haurà d'acreditar haver constituït, en el compte de depòsits i consignacions d'este òrgan judicial, un depòsit de cinquanta euros.  
Estan exempts de l'obligació de constituir el depòsit els que tinguen reconegut el dret a litigar gratuïtament, el ministeri fiscal, l'Estat, les comunitats autònomes, entitats locals i organismes autònoms dependents dels tres anteriors.  
Així, esta és la meua sentència, de la qual es guardarà l'original en el llibre de sentències i s'expedirà un testimoniatge per a unir-lo a les actuacions, que pronuncie, mane i firme.»  
  
I perquè tinga efectivitat, amb el present edicte com a notificació de forma deguda de la sentència dictada en el procediment de referència als demandats rebels, expedisc el present edicte.   
  
Elx, 29 de setembre de 2015.- La secretària judicial: M.ª Esmeralda González Sánchez.